«Real»ning 2000dan oshiq muxlisi YeChL finali uchun chiptalarni qaytarib berdi

"Real Madrid"ning 2000 mingga yaqin muxlisi "Liverpul"ga qarshi Kiyevda bo‘lib o‘tadigan Chempionlar Ligasi finali uchun o‘z chiptalarini qaytarib berishdi. Bu haqda AS xabar berdi. 
Nashr bergan ma'lumotga ko‘ra, muxlislarning chiptalarni qaytarib berishiga Ukraina poytaxtida turarjoy narxining qimmatligi, shuningdek, logistika bilan bog‘liq muammolar sabab bo‘lgan. Qo‘shimcha qilinishicha, Madrid klubi qaytarib berilgan chiptalarni qayta sotuvga qo‘ydi. 
"Real" hamda "Liverpul" o‘rtasidagi final o‘yini 26 may kuni, Toshkent vaqti bilan 23:45da Kiyevdagi "NSK Olimpiyskiy" stadionida bo‘lib o‘tadi.